Man sterf ná hy in hysbakskag valŉ Man is Vrydag dood nadat hy in ŉ hysbakskag geval het. Foto: Netcare 911 ŉ Man is Vrydag dood nadat hy in ŉ hysbakskag in ŉ winkelkompleks in Pretoria geval het. Athlenda Mathe, woordvoerder van Netcare 911, het gesê die voorval het omstreeks 12:50 by ŉ winkelsentrum in Madibastraat in die middestad plaasgevind. Die man, in sy vroeë 20’s, het vermoedelik herstelwerk aan die hysbak verrig toe hy glo vier verdiepings ver geval het. “Die man was reeds dood toe paramedici by die toneel opgedaag het. Ongelukkig kon daar niks vir hom gedoen word nie en hy is op die toneel dood verklaar,” het sy gesê. Die polisie doen ŉ geregtelike doodsondersoek.